วันนี้นายลักกี้ก็จะยังคงอยู่ที่ห้าง Terminal 21 อยู่เหมือนเดิม และจะมารีวิวร้านของกิน 2 ร้านเลยครับ
สำหรับร้านแรกที่ผมจะมารีวิวนี้ เป็นร้านน้ำผลไม้ปั่นเพื่อสุขภาพ เป็นร้านเล็กๆ แต่ก็สามารถสั่งแล้วนั่งกินหน้าร้านได้อย่างสบายใจ
และร้านน้ำผลไม้ปั่นที่ผมจะมารีวิวในวันนี้คือ

ร้าน De' juice ครับ ^^

ที่ตั้ง : ชั้นใต้ดิน ของห้าง Terminal 21
การเดินทาง : นั่ง BTS มาลงที่สถานีอโศก แล้วเดินเข้าห้าง Terminal 21 ไปชั้นใต้ดิน แล้วเดินไปเรื่อยๆก็จะเจอร้านเอง

ร้าน De' juice เป็นร้านขายน้ำผลไม้ปั่น ที่เรียกได้ว่าเอาผลไม้สดๆมาปั่นให้กิน ทำให้ได้รับสุขภาพดีๆอย่างแน่นอน
ร้านจะเป็นร้านเล็กๆ 1 ห้อง มีเค้าเตอร์และที่นั่งหน้าร้าน 2 โต๊ะ สั่งแล้วก็เอามานั่งกินชิลๆได้เลย

เมนูเครื่องดื่มของทางร้านก็จะเป็นพวกน้ำผลไม้ปั่น ซึ่งมีให้เลือกหลากหลายแบบมาก ทั้งแบบเดี่ยวๆ หรือจับนู่นผสมนี่ รวมๆแล้วก็กว่า 29 แบบเลยทีเดียว
ราคาเครื่องดื่มต่อแก้วนั้น จะอยู่ที่แก้วละ 55-75 บาท ขึ้นอยู่กับว่าจะสั่งอะไรกิน (ดูรายละเอียดเพิ่มเติมได้จากรูปที่ลง)

สำหรับในวันนี้ผมสั่ง
1. เบอรี่ลิเชียส ซึ่งเป้นส่วนผสมระหว่าง บลูเบอรี่ ราสเบอรี่ และสตอเบอรี่ ปั่นรวมเข้ากัน ทานแล้วให้รสที่หวานเบอรี่มากๆ รสเข้มและหวานอร่อย ทานได้เรื่อยๆ
2. น้ำส้มปั่นธรรมดา ทานแล้วรสไม่ค่อยโดนเท่าไหร่ เพราะใช้ส้มลูกเล็กและไม่ค่อยหวานมาก ทำให้กินแล้วไม่ค่อยได้รสส้ม ได้แต่รสหวานน้ำเชื่อม

สรุปคะแนนตามความคิดเห็นของผม (เต็ม 5 คะแนน)
รสชาติ : 3  = ส่วนตัวแล้วคิดว่ารสธรรมดา แต่เด่นตรงที่เมนูเยอะ และมีการเอานั่นผสมนี่
บรรยากาศ : 3.5 = ร้านเล็กๆ แต่จัดร้านได้อย่างเป็นสัดเป็นส่วนดี
บริการ 2.5 : บริการตามมาตรฐาน
ราคา : 2.5 = ราคาส่วนตัวคิดว่าบางอย่างถูกกว่าร้านอื่นในห้าง แต่แพงกว่าข้างนอกเท่านึงเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 31 / 08 / 55